### Resumé

Den 12 sep. blev der indgået budgetforlig for 2024 mellem Venstre, De konservative, Radikale Venstre, Dansk Folkeparti,  Danmarksdemokraterne og Nye Borgerlige. Trods tilførsel af øget budget til Voksenudvalget, så tyder det forventede regnskab 2023 på, at Voksenudvalget ikke har budgetbalance i 2024. Voksenudvalget skal i denne sag udmønte budgetforliget og sende et katalog i høring med henblik på, i januar, at tage stilling til tiltag, der kan skabe et budget 2024 i balance.

Sagen har været i høring - og høringssvarene er indsat. Sagen er til endelig beslutning.

### Sagsfremstilling

Den 12 sep. blev der indgået budgetforlig for 2024 mellem Venstre, De konservative, Radikale Venstre, Dansk Folkeparti, Danmarksdemokraterne og Nye Borgerlige.

Budgetforliget betyder for Voksenudvalget at Voksenudvalget får eftergivet merforbrug fra 2022 i Myndighed på 12,4 mio. kr. og at der tilføres varigt en pulje på 28,3 mio. kr. fra 2024 stigende til 29,6 mio. kr. i 2025

Samtidig er der i budgetforliget aftalt, at af de 28,3 mio. kr. går 1,3 mio. kr. til Housing First for unge under 30 år fra 2024 og frem og fra 2025 og frem 1,3 mio. kr. til permanentliggørelse af peer til peer indsatsen. Derudover er der reserveret 0,3 mio. kr. til etablering af værested i [adresse].

Forvaltningen har, i forbindelse med budgetprocessen 2024, fremlagt budgetbehov for 34,7 mio. kr., hvilket betyder, at der jf. [adresse] økonomistyringsprincipper og budgetforliget, forventeligt skal iværksættes yderlig tiltag, for at at skabe budget i balance 2024.

Forvaltningen har udarbejdet vedhæftet katalog med reduktionsforslag.

####

### Sagens videre forløb

Reduktionskataloget sendes i høring i Handicaprådet, Udsatterådet, Borger- netværksrådet, Frivilligrådet og FagMed Voksen.

### Deltager i sagens behandling

Stabs- og økonomichef Liva Koch fremlægger sagen

### Historik

#### Velfærdsdirektøren indstiller, den 20. november 2023, punkt 41:

at de 28,3 mio. kr. fra budgetforliget i 2024 og frem udmøntes med

* 1,3 mio. kr. til Housing First indsatsen,
* 0,3 mio. kr. til etablering af værested i [adresse]
* 26,7 mio. kr. udmøntes til delvis imødekommelse af de strukturelle udfordringer i Myndighed 2024

Fra 2025 og frem udmøntes yderligere 1,3 mio. kr. til Per Schultz to Per Schultz.

at besparelseskataloget sendes i høring i Handicaprådet, Udsatterådet, Borger- netværksrådet, Frivilligrådet og FagMed Voksen, med henblik på at der på mødet i januar træffes beslutning om de nødvendige tiltag, der skal til, for at skabe budget i balance 2024.

#### Beslutning fra Voksenudvalget, den 20. november 2023, punkt 41:

1 at. Godkendt af et enigt udvalg.

2. at. Da der er en forventning om, at udgiften til tomgangshusleje på [adresse] håndteres i Økonomiudvalget og dermed reducerer [adresse] udfordring i 2024, er [adresse] budgetudfordring for at skabe balance i 2024 på nuværende tidspunkt estimeret til ca. 2 mio. kr.

Flertallet i [adresse] beslutning er, at det er 2 forslag fra reduktionskataloget, der sendes i høring:
Punkt 9 - reduktion i de opsøgende sygeplejerske med 50 %, svarende til 1,1 mio. kr.
Punkt 14 - en reduktion af ledelse og administration med netto 1 mio. kr.
Forslagene sendes i høring jf. indstillingen.

Laura Nissen og Karla Olsen undlader at stemme.

Fraværende: Karlo Lauridsen

#### Velfærdsdirektøren indstiller, den 15. januar 2024, punkt 3:

at udvalget godkender følgende besparelser:

Punkt 9 - reduktion i de opsøgende sygeplejerske med 50 %, svarende til 1,1 mio. kr.
Punkt 14 - en reduktion af ledelse og administration med netto 1 mio. kr.

#### Beslutning fra Voksenudvalget, den 15. januar 2024, punkt 3:

For indstillingen stemte 4 medlemmer.

Laura Nissen og Karlo Lauridsen stemte imod, og ønsker sagen indbragt til afgørelse i byrådet i medfør af styrelseslovens § 23.

Fraværende: Karla Olsen.

#### Beslutning fra Økonomiudvalget, den 29. januar 2024, punkt 36:

Et flertal i Økonomiudvalget bestående af Stefan Nørgaard, Aksel Nilsson, Asger Brandt, Jean Lauridsen og Victor Kristensen anbefalede beslutningen fra Voksenudvalget.

Dan Jørgensen, Matthias Ravn, David Frandsen og Laura Nissen stemte imod.

### Administrativ tilføjelse

Høringssvar fra FagMED Voksen
Vedlagt som bilag.

Høringssvar fra Udsatterådet
Vedlagt som bilag.

Høringssvar fra Handicaprådet
Vedlagt som bilag.

Høringssvar fra Borger- og Netværksrådet
Vedlagt som bilag.

Høringssvar fra Center for Social Rehabilitering
Vedlagt som bilag.

Høringssvar fra Frivilligrådet
Vedlagt som bilag.

Høringssvar fra opsøgende sygeplejeindsats:
Vedlagt som bilag.

### Beslutning

Et flertal på 19 medlemmer bestående af Stefan Nørgaard, Asta Nilsson, Else Madsen, Jean Lauridsen, Kenny Holst, Laura Andresen, Oskar Andresen, Victor Kristensen, Christoffer Schultz, Lars Madsen, Otto Lauridsen, Tage Gregersen, Alf Christiansen, Asger Brandt, Sophie Eriksen, Aksel Nilsson, Elna Bech, Irma Vestergaard og Osvald Søndergaard godkendte beslutningen fra Voksenudvalget.

Et mindretal på 11 medlemmer bestående af Dan Madsen, Yrsa Paulsen, Matthias Ravn, Mads Andreasen, Karlo Lauridsen, Preben Krogh, Karla Olsen, Catrine Østergaard, Laura Nissen, Filippa Johnsen og Nicolaj Kristoffersen stemte imod.

Fraværende: David Frandsen.